วันนั้นไปนั่งกระเช้า Mao Kong Gondola ขึ้นไปสถานีสูงสุดคือ Mao Kong Station ออกมาก็จะเป็นถนนมีร้านอาหารและร้านรถเข็นข้างทางเรียงตัวกันอยู่มากมาย 

ร้านนี้อยู่ระหว่าง Mao Kong Station และ Taipei Tea Promotion Center เป็นร้านที่เดินผ่านแล้วอยากกินทันดี เนื่องจากปริมาณคนมหาศาลเมื่อเทียบกับร้านอื่นๆ และ ดูจากอาหารที่คนอื่นทานกันมันดูเป็นหม้อไฟอลังการเหมาะกะทานเวลาอากาศหนาวๆซะจริงๆ มาครั้งแรกผิดหวังเพราะพนักงานบอกถ้าไม่ได้จองไว้ไม่มีโต๊ะว่างแล้ว เนื่องจากอยากทานมากเลยลองเข้ามาถามอีกครั้งตอนขากลับหลังจากไป Taipei Tea Promotion Center บอกขอรอคิวก็ได้ แล้วในที่สุดก็ได้ทานสมใจค่ะ

จากที่ search ข้อมูลมาร้านนี้เป็นร้านดังและเรตติ้งดี ได้รางวัลมากมาย มีจุดเด่นอยู่ที่นำใบชามาเป็นส่วนประกอบของอาหารในเกือบจะทุกๆเมนู tea lovers ไม่ควรพลาดจริงๆค่ะ

อาหารร้านนี้มีแบบเป็นชุด และแบบสั่งเองแยกเป็นจานๆ ครั้งนี้สั่งแบบชุด 3-4 คนราคา 2,000 NT ไม่บวกอะไรเพิ่มแล้วมีอาหารตามนี้ค่ะ
- Tieguanyin tea with mushroom and chicken soup ซุปหม้อไฟอลังการที่เป็นไฮไลท์ของมื้อนี้ทานแล้วก็อร่อยมากไม่ผิดหวังที่ตั้งใจเข้ามาทาน ซุปแบบกลมกล่อมมาก เติมไป 4-5 ถ้วยได้ เนื่องจากใส่ถุงชาในหม้อ ต้มไปรสชาจะเข้มขึ้นเรื่อยๆ ถ้าอยากใช้เป็นซุปล้างปาก แก้เลี่ยนจากจานอื่นๆซึ่งมีชาเป็นส่วนประกอบทั้งหมด ก็สามารถเอาถุงชาออกในช่วงแรกๆตอนที่ซุปยังมีรสชาอ่อนๆก็ได้เหมือนกัน ไก่ในซุปนี่เนื้ออร่อยมากเลยค่าเหนียวนุ่มกำลังดี
- Wuyishan rock tea smoked chicken leg หน้าตามากเป็นน่องไก่รมควันด้วยใบชา แต่ชาชนิดนี้แรงไปหน่อยทำให้รสชาติไก่ทานแล้วออกขมเกินไป
- Jade tea with deep fried shrimp เป็นกุ้งทอดโรยผงพริกและผงปรุงรสมาด้วยใบชาทอด ก็อร่อยดีค่ะแต่ไม่ได้เป็นจานเด็ด
- ฟักทอง มัน และเผือกชุบแป้งทองโรยด้วยผงชา เป็นอีกหนึ่งจานที่รสชาไม่แรงทานแก้เลี่ยนได้ดี
- Shyjihchuen tea with stewed fried egg tofu คล้ายๆราดหน้าเต้าหู้และใบชา เนื้อเต้าหู้เนียนนุ่มอร่อยมาก กลิ่นชาไม่แรงเกินไป
- Seasonal Vegetable คราวนี้มาทานเป็นผักคล้ายๆผักกูดไม่รู้ว่าใช่รึป่าวราดน้ำมาด้วยน้ำสลัดแบบญี่ปุ่น ทานแล้วอร่อยสดชื่นดีค่ะ
- Green tea and egg fried rice เป็นข้าวผัดใบชาใส่ไข่อร่อยไม่เหมือนใคร
- Noodle with tea seed oil เป็นหมี่น้ำเนียวนุ่มเหมือนบะหมี่อาจงแต่เส้นใหญ่กว่า ส่วนน้ำซุปเฉยค่ะ

โดยรวมแล้วถูกใจค่ะร้านนี้ โดยเฉพาะซุปหม้อไฟนี่อร่อยมากจริงๆ ไม่ผิดหวังที่ตั้งใจเข้าไปลองทานค่ะ